**ไดโคลฟีแน็ก**

**ความแรง <ตามทะเบียนยา> มิลลิกรัม ต่อ <ตามทะเบียนยา> กรัม**

**ชนิด<ตามทะเบียนยา>**

**ชื่อการค้า <tradename>**

**(<ชื่อการค้า>)**

**เป็นยาใช้ภายนอก ห้ามรับประทาน**

**1. ยานี้คือยาอะไร**

**1.1 ยานี้มีชื่อว่าอะไร**

* ยานี้มีชื่อว่า ได-โคล-ฟี-แน็ก (diclofenac)
* เป็นยาในกลุ่มยาต้านการอักเสบที่ไม่ใช่สเตอรอยด์ [เอ็น-เสด (NSAIDs)]

**1.2 ยานี้ใช้เพื่ออะไร**

* ใช้เพื่อบรรเทาอาการปวดเฉียบพลัน หรือลดการอักเสบ ที่เกิดขึ้นจากการเคล็ด ข้อแพลง เอ็นอักเสบ ฟกช้ำ หรือ การบาดเจ็บที่เกิดจากแรงกระแทก

**2. ข้อควรรู้ก่อนใช้ยา**

* 1. **ห้ามใช้ยานี้เมื่อไร**
* เคยแพ้ยานี้ หรือส่วนประกอบของยานี้
* กำลังตั้งท้องที่มีอายุครรภ์มากกว่า 6 เดือน
* มีอาการหอบหืด ลมพิษ หรือโพรงจมูกอักเสบแบบเฉียบพลัน จากการแพ้ยาแอสไพริน หรือยาอื่นๆ ในกลุ่มต้านการอักเสบที่ไม่ใช่สเตอรอยด์

**2.2 ข้อควรระวังเมื่อใช้ยานี้**

**ให้ปรึกษาแพทย์หรือเภสัชกรในกรณีต่อไปนี้**

* หญิงอยู่ระหว่างให้นมลูก
* ระมัดระวังการใช้ยานี้ในผู้สูงอายุ
* หลีกเลี่ยงการใช้ในคนที่มีโอกาสเกิดการกำเริบของโรคหอบหืด ลมพิษ หรือการบวมของผิวหนังและเยื่อบุ
* ระมัดระวังการใช้ในคนที่เป็นโรคไต โรคหัวใจ โรคตับ หรือในผู้ที่กำลังมีแผล หรือเคยมีแผลในกระเพาะอาหารหรือลำไส้ เนื่องจากหากถ้าใช้ยานี้ทาผิวหนังเป็นบริเวณกว้างและติดต่อกันเป็นเวลานาน อาจเกิดอาการข้างเคียงเหมือนกับการกินยา
* กำลังใช้ยานี้ร่วมกับยา อาหาร สมุนไพร หรือผลิตภัณฑ์เสริมอาหารบางชนิด เพราะอาจมีผลต่อการรักษาหรือเกิดอันตรายได้

**“แต่หากท่านไม่แน่ใจว่ามีภาวะเหล่านี้อยู่   
โปรดปรึกษาแพทย์หรือเภสัชกร”**

**3. วิธีใช้ยา**

**3.1 ขนาดและวิธีใช้**

* ควรทายาตามคำแนะนำของแพทย์หรือเภสัชกรเท่านั้น เพราะขนาดและระยะเวลาในการทายานี้ขึ้นกับชนิดและความรุนแรงของโรค

**3.2 หากลืมใช้ยาควรทำอย่างไร**

* หากยังมีอาการอยู่ ให้ทายาทันทีที่นึกได้ แต่ถ้าใกล้เวลาของครั้งต่อไป ห้ามทายาเพิ่มเป็น 2 เท่า
* หากไม่มีอาการแล้ว สามารถหยุดยาได้เลย

**3.3 ถ้าใช้ยานี้เกินขนาดที่แนะนำ ควรทำอย่างไร**

* ควรล้างยาออกด้วยน้ำทันที
* ถ้ากลืนยาโดยไม่ตั้งใจ ให้สังเกตอาการอย่างใกล้ชิด หากมีอาการผิดปกติที่รุนแรง ให้นำส่งโรงพยาบาลทันที

**ข้อมูลยานี้เป็นข้อมูลโดยย่อ**

**หากมีข้อสงสัยให้ปรึกษาแพทย์หรือเภสัชกร**

**4. ข้อควรปฏิบัติระหว่างใช้ยานี้**

* ล้างมือให้สะอาดทุกครั้งก่อนใช้และหลังใช้ยา
* ห้ามทายานี้บริเวณที่มีแผลเปิด ผิวหนังติดเชื้อ หรือผื่นผิวหนังอักเสบล้างมือให้สะอาดทุกครั้งก่อนใช้และหลังใช้ยา
* หลีกเลี่ยงการทาบนผิวหนังบริเวณกว้าง หรือ ใช้ยานี้ติดต่อกันเป็นระยะเวลานาน ยกเว้นในกรณีที่แพทย์แนะนำ
* หลีกเลี่ยงการให้ยาสัมผัสดวงตา เปลือกตา ปากและเนื้อเยื่ออ่อน

**5. อันตรายที่อาจเกิดจากยา**

* 1. **อาการที่ต้องหยุดยาแล้วไปพบแพทย์ทันที**
* ลมพิษบวมที่ใบหน้าเปลือกตา ริมฝีปาก
* หน้ามืดเป็นลม แน่นหน้าอกหายใจลำบาก
* ผื่นแดงตุ่มพองผิวหนังลอก หรือมีจ้ำตามผิวหนัง

**“ให้หยุดยา แล้วไปพบแพทย์ทันที”**

* 1. **อาการที่ไม่จำเป็นต้องหยุดยา แต่ถ้ามีอาการรุนแรงให้ไปพบแพทย์**
* คันที่ผิวหนัง

**6. ควรเก็บยานี้อย่างไร**

* เก็บไว้ในบรรจุภัณฑ์เดิมตามที่ได้รับมา
* เก็บยาในที่แห้ง อย่าให้โดนแสงโดยตรง ควรเก็บที่อุณหภูมิไม่เกิน <ปรับตามทะเบียนยา> องศาเซลเซียส ไม่ควรเก็บยาในที่ร้อนหรือชื้น เช่น ในรถ ห้องน้ำ ห้องครัว
* เก็บยาให้พ้นมือเด็ก

**7. ลักษณะและส่วนประกอบของยา**

* **ลักษณะยา** <ลักษณะตามทะเบียนยา>
* **ตัวยาสำคัญ** คือ ไดโคลฟีแน็ก
* **ส่วนประกอบอื่น** ได้แก่ <ส่วนประกอบตามทะเบียนยา>

**ผู้ผลิต** <ปรับตามทะเบียนยา>

**ผู้นำเข้า** <ปรับตามทะเบียนยา>

**ผู้แทนจำหน่าย** <ปรับตามทะเบียนยา>

เอกสารนี้ปรับปรุงครั้งล่าสุด ………….

**ศึกษาข้อมูลยาเพิ่มเติมทางเว็บไซต์ของ อย.**

<http://druglink.fda.moph.go.th/u1dr>... หรือ QR code   
ที่เชื่อมมายังเว็บไซต์ของ อย.  
<ปรับตามทะเบียนยา>